ઉપલેટા શહેરમાં છેલ્લા ૧ર વર્ષ થયા રાજકોટ શહેર જીલ્લા ગ્રાહક સુરક્ષા મંડળ ઉપલેટા શાખાના પ્રમુખ ભરત રાણપરીયા દ્વારા વિવિધ સામાજીક પ્રવૃતિ કરી શહેરના વિવિધ ક્ષેત્રના લોકોને યોગ્ય સમયે બિરદાવી તેની કામગીરીની નોંધ લેવામાં આવે છે ત્યારે ૧લી જુલાઇ એટલે ડોકટર ડે ને સમગ્ર વિશ્ર્વમાં ઉજવણી કરવામાં આવે છે ત્યારે છેલ્લા વર્ષા થયા ગ્રાહક સુરક્ષા મંડળના પ્રમુખ ભરત રાણપરીયા દ્વારા ઇશ્ર્વરનું બીજુ સ્વરુપ માનવામાં આવતા શહેરના સેવાભાવિ ડોકટરોને પ્રોત્સાહીત કરવા દર વર્ષ વિવિધ કાર્યક્રમો રાખવામાં આવે છે ૧લી જુલાઇ ૨૦૧૮ના દિવસે શહેરના સેવાભાવી ડોકટરોના હાથે દિવ્યજયોત વિકલાંગ બાળકોની સંસ્થામાં રહેતા બાળકોને કેરીનો રસ, પુરી, શુકી ભાજી તેમજ આઇસ્ક્રીમ સહીતની વસ્તુઓ ડોકટરોએ પોતાના હાથે બાળકોને ખવરાવી બાળકોના માતા-પિતા તુલ્ય બની પ્રેમ પુરો પાડેલ હતો આ અનોખી રીતે ડોકટર-ડેની ઉજવણી શહેરના વિવિધ અધિકારીઓ વિવિધ સમાજના પ્રમુખો અને પ્રબુઘ્ધ નાગરીકોએ આવકારી હતી.